Here is a page extracted from Wikipedia that may contain CSS, HTML, and a lot of unformatted text.

Title: Tantra
Content: Tantra (en sanscrito तन्त्र) u tantrismo   son as tradicions esotericas de l'hinduismo y lo budismo que se desembolicoron en a India dende meyaus d'o primer milenio antis de nuestra era en adebant. Lo termin tantra, en as tradicions indias, tamién significa cualsequier texto, teoría, sistema, metodo, traste, tecnica u practica sistematico y anplament aplicable. Una caracteristica clau d'istas tradicions ye l'emplego de mantras y, per tanto, se les conoixe comunament como Mantramarga ("o camín d'o mantra") en l'hinduismo u Mantrayana ("vehíclo de mantra") y Guhyamantra ("mantra secreto") en o budismo.

As tradicions tantricas hindús y budistas tamién han influyiu en atras tradicions relichiosas orientals como lo Chainismo, a tradición tibetana Bön, o taoísmo y la tradición chaponesa xintoísta.

Bel modos de culto no vedico, como Puja, se consideran tantricos en a suya concepción y rituals. A construcción de templos hindús tamién s'achusta per un regular a la iconografía d'o tantra. Os textos hindús que describen istos temas se dicen Tantras, Agamas u Samhitas. En o budismo, o tantra ha influyiu en l'arte y l'iconografía d'o budismo tibetano y d'Asia oriental, asinas como en os templos rupestres historicos d'a India y l'arte d'o sudeste asiatico.

Etimolochía 
A parola sanscrita Tantra (तन्त्र) significa literalment "telar, desformar, teixir". Seguntes Padoux, a radiz verbal Tan significa: "extender","fer chirar", "teixir", "amostrar", "exposar" y "componer". Per tanto, per extensión, tamién puede significar "sistema", "doctrina" u "obra".

En o mundo occidental 
En o mundo occidental, o tantra s'ha recibiu cada vegada mas dende primerías d'o sieglo XX, encara que sobretot reduciu a los aspectos sexuals, que de garra traza son o foco d'o tantra clasico. En isto chugó un paper important l'ocultista britanico Aleister Crowley, que encara que no conoixeba en profundidat o tantrismo indio, lo identificaba con as suyas practicas sexo-machicas. Hue lo día, o tantra s'ofreix sobretot en Occidente como neotantra, en o cual o conteniu hindú u budista ha pasau a un segundo plano a favor d'optimizar a capacidat de tener un orgasmo y luitar per o buenpasar sexual y espiritual.

Referencias 

Hinduismo
Budismo